Anexă la HCLMT nr.....................
PROTOCOL DE COLABORARE
Nr.  ……….. /……………………......
1. Părțile:
1.1. MUNICIPIUL TIMIŞOARA, cu sediul în Timişoara, Bd. C. D. Loga nr. 1, cod fiscal  14756536, tel. 0256-408.367, fax 0256-408380, în calitate de Partener 1, legal reprezentat prin Primar, dl. Dominic Fritz, pe de o parte şi
1.2. Asociația Institutul Intercultural Timișoara cu sediul în Timișoara, B-dul 16 Decembrie 1989 nr. 8 ap.8, număr de înregistrare în Registrul Asociațiilor și Fundațiilor 3060/A/2004, în calitate de Partener 2, reprezentat prin Călin Rus
1.3. Fundația Județeană pentru Tineret Timiș cu sediul în Timișoara, str. Arieș, nr. 19, număr de înregistrare în Registrul Asociațiilor și Fundațiilor 4804/B/2002, în calitate de Partener 3, reprezentat prin Mihai Adrian Vilcea
[bookmark: _heading=h.gjdgxs]au hotărât încheierea prezentului protocol de colaborare (“Protocol”)
2. Obiectul Protocolului
[bookmark: _heading=h.30j0zll]2.1. Obiectul prezentului Protocol este stabilirea termenilor de colaborare între Părți în scopul promovării Campaniei de buget participativ „Timișoara Decide!” ( denumită în continuare Campania), pentru a asigura un grad mai mare de incluziune și diseminare în cadrul comunității.
2.2. Protocolul exclude orice angajament de ordin financiar din partea Părților.
3. Durata Protocolului
Prezentul Protocol este valabil pe o perioadă de 6 luni de la data semnării lui, cu posibilitatea de prelungire, cu acordul scris al părților.

4. Implementarea protocolului
4.1. Părțile se întâlnesc în ședințe o dată la cel puțin două săptămâni și ori de câte ori este nevoie. 
[bookmark: _heading=h.3rdcrjn][bookmark: _heading=h.26in1rg]4.2. Cvorumul de desfășurare a ședințelor este de cel puțin 2 membri.
[bookmark: _heading=h.lnxbz9][bookmark: _heading=h.1y810tw]4.3. Hotărârile se iau prin consensul membrilor prezenți.
[bookmark: _heading=h.2ym4t9asav4e]5. Atribuțiile părților:
A. [bookmark: _heading=h.2bn6wsx]Partenerul 1:
a) desemnează unul sau mai mulți reprezentanți care să participe la realizarea obiectului protocolului;
b) va pune la dispoziție materiale de promovare a Campaniei (afișe, flyere etc.);
c) va facilita, pe cât posibil, colaborarea partenerilor cu alte instituții publice locale, în cazul în care aceasta este necesară desfășurării optime a Campaniei;
d) va invita reprezentanții partenerilor la acțiunile publice care vizează Campania, după caz;
e) va menționa contribuția partenerilor la realizarea Campaniei, cu ocazia activităților de comunicare publică.
B. Partenerul 2 și Partenerul 3 vor prelua cel puțin două dintre atribuțiile de mai jos:
a) Promovează Campania, mai ales în mediul offline
Scopul este ca mesajul să ajungă cu precădere la cetățenii neconectați digital, la cei din zonele Plopi-Kuncz, Freidorf, Steua-Fratelia, Ronaț, dar și la alte grupuri mai puțin reprezentate la nivelul administrației locale (de ex persoane vârstnice, persoane cu dizabilități).
b) Organizează și facilitează întâlniri în cartiere cu cetățeni sau grupuri informale de cetățeni cu scopul de a-i ajuta să identifice probleme și soluții, să scrie și să depună propuneri de proiecte conform cerințelor Campaniei.
c) Atrage și gestionează voluntari pentru a oferi sprijin celor care nu au echipamente sau nu au cunoștințele necesare pentru accesarea platformei online. Sprijinul acesta va avea loc în două etape: cea de depunere a proiectelor (maxim 30 de zile, în luna martie) și cea de votare (maxim 30 de zile, în perioada iunie – iulie); programul propus este de 2-3 ore pe zi și va fi stabilit ulterior cu fiecare partener. 
d) Pune la dispoziție un spațiu fizic (sau mai multe) unde pot avea loc întâlniri directe cu cetățenii care au nevoie de sprijin în etapa de depunere de propuneri de proiecte și în etapa de votare.
6. Caracterul confidenţial al Protocolului
6.1. Protocolul are caracter de document public. 
6.2. Accesul persoanelor la informaţii privind protocolul și implementarea sa se realizează cu respectarea termenelor şi procedurilor prevăzute de reglementările legale privind liberul acces la informaţiile de interes public.
7. Comunicări
7.1. Orice notificare, cerere sau alt instrument scris solicitat sau permis a fi dat în temeiul prezentului protocol se va face în scris și va fi transmis celeilalte părți prin poștă electronică (cu confirmare de primire) la adresele de e-mail ale părților. 
8. Modificarea Protocolului
8.1. Prezentul protocol poate fi modificat prin act adițional, de comun acord, la inițiativa scrisă a oricărei părți, urmând să producă efecte de la data semnării de către reprezentanții părților.
9. Încetarea Protocolului
9.1. Prezentul Protocol încetează:
a)	prin expirarea termenului prevăzut la pct. 3;
b)	înainte de ajungerea la termen, prin acordul părților; 
c)	prin imposibilitatea realizării obiectului său;
d)	prin reziliere, în cazul neexecutării sau executării necorespunzătoare de către una dintre părți a obligațiilor prevăzute în prezentul protocol;

10. Dispoziții finale
10.1. Orice diferend privind prezentul protocol, inclusiv referitor la interpretarea, executarea sau încetarea lui se va soluționa de către părți pe cale amiabilă. 

Prezentul protocol a fost încheiat astăzi, …………………….., în patru exemplare, câte unul pentru fiecare parte semnatară, toate având valoare de original, și intră  în vigoare de la data semnării de către părți.

Municipiul Timișoara
Primar
Dominic Fritz
…………………………………………
Asociația Institutul Intercultural Timișoara 
Reprezentant Călin Rus
..............................................................
Fundația Județeană pentru Tineret Timiș 
Reprezentant Mihai Adrian Vilcea
..............................................................

